**ÓVODAI BEIRATKOZÁS**

**Tisztelt Szülők!**

**2018.április 20, 23-24-ig, 800- 1500** között várjuk a ***Kesztölci Kiserdei Óvodába (Horička*)** gyermeküket beíratni szándékozó szülőket. Szeretettel várjuk azon gyermekeket, akik a **2018/19**-as nevelési évben **(2019.08.31-ig)** betöltik **3. életévüket**!

2011. évi CXC. törvény a nemzeti köznevelésről (6. /**8. §**(1) )kimondja, hogy a gyermek abban az évben, melynek augusztus 31.napjáig a **harmadik életévét betölti**, a nevelési év kezdő napjától (jelen esetben 2018.09.01.) **napi négy órát köteles óvodai nevelésben részt venni**. Tehát azok a gyerekek **óvodakötelesek, akik 2018.augusztus 31-ig betöltik a 3. életévüket.**

*„Az óvoda a gyermek hároméves korától a tankötelezettség kezdetéig nevelő intézmény.* ***Az óvoda felveheti azt a gyermeket is, aki a harmadik életévét a felvételétől számított fél éven belül betölti, feltéve, hogy minden,*** *a településen, fővárosi kerületben, vagy ha a felvételi körzet több településen található, az érintett településeken lakóhellyel, ennek hiányában tartózkodási hellyel rendelkező* ***hároméves és annál idősebb gyermek óvodai felvételi kérelme teljesíthető.****” Hatályos 2015.09.01-től)*

Amennyiben a gyermek óvodakötelességét külföldön teljesíti, a szülő köteles arról a beiratkozás idejének utolsó napját követő 15 napon belül írásban értesíteni a gyermek lakóhelye- tartózkodási helye- szerint illetékes jegyzőt. *(A szabálysértési törvény 247.§-a szerint az a szülő vagy törvényes képviselő, aki a szülői felügyelete vagy gyámsága alatt álló gyermeket kellő időben az óvodába nem íratja be, szabálysértést követ el.)*

A **beiratkozáshoz be kell mutatni** a gyermek nevére kiállított **személyi azonosítót** (születési anyakönyvi kivonat vagy személyi igazolvány), **a lakcímet igazoló** hatósági igazolványt, **TAJ** **kártyát**, továbbá a **szülő személyi azonosító** és **lakcímet igazoló** hatósági igazolványát.

A Kesztölci Kiserdei Óvoda „Horička” ***szlovák nemzetiségi nevelést*** (nemzetiségi nyelv és hagyományok megismertetése, ápolása) és ***integráltan nevelhető sajátos nevelési igényű*** (beszédfogyatékos, beilleszkedési-,tanulási- és magatartászavarral küzdő) gyermekek nevelését , ellátását biztosítja. Az óvoda felvételi körzete Kesztölc település.

A felvételről az óvoda vezetője legkésőbb 2018.05.24-ig értesíti a szülőket .

Nagyváriné Radovics Angelika

intézményvezető